93.4fm – Radio Namakwaland – Die beste in die weste. » Kondensmelktert.
Skep 1 blikkie kondensmelk in groot kastrol en voeg daarby: 2 blikkies warm water, 2 t vanilla essens en 1/4 t sout. Skep 1 E botter by.
Meng in beker: 75 ml vlapoeier en 2 eiergele ook klein bietjie water. Klits deur met draadklitser en roer versigtig by melkmengsel as dit begin kook. Laat opkook en trek van stoof af.
Klits 2 eierwitte styf en vou by melkpap in.
Pak laag Tennis beskuitjies onder-in tertnak en skep helfte van vulsel oor. Pak nog ‘n laag beskuitjies op melkpap en gooi orige pap oor. Sprinkel fyn kaneel oor.
Laat louwarm afkoel en geniet.
22/01/2020, 10:25 am Vuur deur beskermengel | Bydraes | Woes - Kreatiewe platform vir Afrikaans
As ‘n man my verlei sien ek dit kom – die subtiliteit van die verleiding raak erens verlore en my bewutheid rondom dit wat gebeur is konkreet – ek speel saam – sag, lig, lekker en later waarskynlik so dringend dat dit ‘n teenwoordige bewustheid verg - natuurlik ‘n absoluutheid 'n sensuele bewustheid. Maar vuur verlei my so dat ek eers na die tyd salig terugleun en vir myself vra – wat het nou gebeur? Dit is seker soos bittersoet moet proe - hierdie behaaglikheid wat oor my spoel. Ek word so vasgevang in die speelsheid van die oomblik – Miskien hoe die kinders gevoel het in Hamelin – die wat so betower geraak het deur die panfluitspeler en salig weggedrentel het om nooit weer in die teenwoordige tyd gesien of beleef te word nie.
Vuurmaaktyd in die Kaap is soms in Desember ‘n oefening op sig self – veral as jy ‘n regte egte bosveldvuur in ‘n boma wil pak en die wind beduiwel jou hele poging. As daar dus ‘n windstil nag opduik is ‘n oop vuur onder die wonderlike wonderlike donker nag met miljoene sterre ‘n belewenis wat my elke liewe keer soos ‘n voorhamer tref.
Vuur was hierdie keer eers warm en kwaai – ek moes ver weg sit – my lyf het vreemd aangetrokke gevoel tot die warm vlamme – so op my seergebrande arms en bene van die dag by die see - my rug was yskoud en afgeskeep – ek het elke nou en dan opgestaan en omgedraai wat my baie vinnig weer laat terugdraai het om die heerlike hitte van die vuur oor my lyf en in my gesig te voel. Ons was net vier wat daar gesit het – ander was vasgevang in middelfeestyd brasserie erens anders op die werf – maar vir my was dit asof dit net ek en hierdie vuur was. Vuur wat my versinnebeelding, my versugting na teer aanraking geraak het. Ek konnie my wegskeur nie – ek het in die vlamme gestaar, vuur het saggies vir my geglimlag, my betower, die sagtheid van sy aanraking het my diep diep laat asemhaal, ek was in sy wêreld van sensuele beweging, golwe wat oor my gespoel het en in elke greintjie van my vrouwees ingespoel het om my soos ‘n kombers toe te maak en veilig te laat voel.
Ek het nie nodig gehad om saam te speel nie, ek is betower en verower voor ek nog geweet het wat tref my, om my oë toe te hou sou ‘n sonde wees – ek het een gevoel met hierdie onbeskryflik verleidelike vuur. Ek wou nie weggaan nie, die belewenis moes aanhou en aanhou – ek het hierdie liefdesverhouding aangevuur met nog en nog en nog stompe – om elke keer weer van vooraf die vonke te sien en te voel spat – ek het die hitte telke male om my gevoel spoel – hierdie vuur het my soveel energie gegee – ‘n stille kragtige energie wat my battery gelaai het – saggies en stadig – soos wat ek nodig gehad het.....
My minnaar het saggies gegroet – ek het opgestaan en stadig huis-toe gestap, ek het op my bank gaan sit en vir myself gese dat hierdie belewenis in my wese ingegegrafeer is. Die volgende more het vuur steeds om my lyf gesit , in my hare en my klere – toe ek my hare saggies afspoel en vuur geblus raak deur die krag van die water het ek steeds die energie in my are voel bruis en geweet – dit - dit is is Tantra …..
Lees ander rubrieke deur beskermengel
Liefde Seks Verhoudings